Lav et referat af nedenstående tekst:

Tekst:
Torsdag den 12. februar blev mange nordjyske mænd hjemme på sofaen, mens deres koner og kærester stormede biograferne for at se den erotiske film Fifty Shades of Grey på premieredagen. Det var ikke kun kvinder, der besøgte biografen. Få mænd havde også vovet sig afsted. En af dem er 52-årige Michael Mortensen fra Pandrup, og hans tur i biffen blev ikke helt anonym. TV2/Nord fangede ham i gerningsøjeblikket, og på få dage er hans tur ind i biografsalen blevet set og kommenteret af mennesker i hele verden. Michael Mortensen var blevet lokket i biografen af konen. Han er til daglig smed og familiefar til to børn. Se i klippet ovenfor, hvordan han fortryder, da han ser kameraet.

Referat:
En tur i biografen var alt, hvad der skulle til for at gøre Michael Mortensen fra Pandrup nærmest verdenskendt.